EkBass/fiwiki-20250220-pages-articles huggingface dataset:
Ludo Peeters

Ludo Peeters (s. 9. elokuuta 1953) on belgialainen maantiepyöräilijä. Hän voitti Ranskan ympäriajossa kolme etappia vuosina 1980, 1982 ja 1986. Peeters voitti muun muassa Pariisi-Brysselin 1977 ja 1979, Züri-Metzgeten 1985 sekä Pariisi-Toursin 1983 ja 1985. Luokka:Belgialaiset maantiepyöräilijät Luokka:Vuonna 1953 syntyneet Luokka:Elävät henkilöt
Kojak

Kojak on yhdysvaltalainen televisiosarja poliiseista, jota tehtiin 118 osaa vuosina 1973–1978 ja 7 tv-elokuvaa 1985–1991. Pääosassa kaljuna rikosetsivänä Theo Kojakina oli Telly Savalas. Sarja sijoittui New Yorkiin. Sarjan alussa Kojak poltti ketjussa, mutta myöhemmin hän lopetti tupakoinnin ja alkoi sen sijaan imeskellä tikkukaramelleja joista tuli sarjan tunnus. Savalas palkittiin Emmy-palkinnolla. Kojak-sarjaa tehtiin uudelleen vuonna 2005, jolloin pääosaa esitti Ving Rhames.Uusi Kojak-sarja saapuu Maikkarille == Vastaanotto == Helsingin Sanomien Jukka Kajava inhosi Kojakin kaltaista väkivaltaviihdettä ja ironisoi sitä eräässäkin arvostelussaan todeten, miten nykivät ja sätkivät akrobaattikonnat kaatuilevat kameran edessä harkitun koristeellisesti niin, että kätevästi vain pari rikollisliigan jäsentä jää oikeusistuimen käsiteltäväksi. ”Muut ammuttiin veronmaksajien rahoja tuhlailemasta.” Yhtä ironisesti hän kehui päähenkilössä tapahtunutta merkittävää draamallista muutosta tämän siirryttyä savukkeista tikkukaramelleihin. == Lähteet == == Aiheesta muualla == * Luokka:Kuvitteelliset poliisit Luokka:CBS:n televisio-ohjelmat Luokka:1970-luvun yhdysvaltalaiset draamasarjat Luokka:1970-luvun yhdysvaltalaiset rikossarjat
RoboCop 3

RoboCop 3 on vuoden 1993 science fiction -toimintaelokuva, jonka ohjasi Fred Dekker ja käsikirjoitti Frank Miller. Se on RoboCop-sarjan kolmas elokuva ja nimiroolissa näytteli Peter Wellerin sijaan Robert John Burke. Weller kieltäytyi roolista, koska oli jo aloittanut elokuvan Alaston lounas kuvaukset, ja hänestä RoboCopin esittäminen oli fyysisesti liian rankkaa. Elokuva sai muun muassa Saturn-ehdokkuuden parhaasta tieteiselokuvasta ja parhaasta naissivuosasta. == Juoni == Detroitia hallitseva suuryritys OCP on aloittanut asukkaiden pakkohäädöt, jotta yhtiö voisi rakentaa oman kaupunkinsa Delta Cityn Detroitin paikalle. OCP:n toimitusjohtajan huolen aiheena on OCP:n pian lähestyvä konkurssi ja OCP:n erikoisjoukkojen johtajan Paul MacDaggettin murheena kapinalliset, jotka vastustavat pakkohäätöä. Hän saa apua japanilaiselta Kanemitsu -yhtiöltä, joka tuo mukanaan Yhdysvaltoihin ninjarobotteja päästäkseen eroon kapinallisista. RoboCop asettuu kapinallisen puolelle ja ryhtyy sotimaan McDaggettiä, sekä hänen joukkojaan vastaan. == Näyttelijät == ==Vastaanotto== Elokuvan 22 miljoonan dollarin budjettiin nähden lipputulot jäivät hyvin alhaisiksi, sen tuottaessa ainoastaan yli puolet vähemmän, eikä RoboCop 3 saanut erityisemmin kiitosta kriitikoiltakaan. Washington Postissa Richard Harrington arvosteli elokuvaa sanomalla sen olevan "hädin tuskin mukaansatempaava ja enimmillään suoranaisen hölmö, ja lavastukset sekä tehosteet paljastavat sen supistetun budjetin." Chicago Sun Timesissa kriitikko Roger Ebert antoi elokuvalle 1½ tähteä kyseenalaistamalla hahmon pitkäikäisyyttä ja vertaamalla sarjaa Detroitin autotehtaan liukuhihnatuotantoon, minkä suhteen Ebert sanoikin: "Miksi he itsepintaisesti jatkavat tällaisen pinnoittamista? Koska luulen RoboCopin olevan vain brandinimi, ja tämä on tämänvuotinen malli. Se on vanha perinne Detroitissa ottaa vanha tyyli ja lätkäistä siihen tuoretta kromipintaa." ==Lähteet== Luokka:Vuoden 1993 yhdysvaltalaiset elokuvat Luokka:RoboCop-elokuvat Luokka:Supersankarielokuvat
Turning a blind eye

Turning a blind eye () on englannin kielen lentävä lause. Sillä tarkoitetaan ylemmältä taholta tulleiden ohjeiden tai muiden epämiellyttävien tosiasioiden tahallista huomiotta jättämistä. Lauseen sanotaan olevan peräisin Englannin laivaston amiraali Horatio Nelsonilta. Hän oli Kööpenhaminan taistelun aikana vuonna 1801 vara-amiraali, ja brittilaivasto oli täpärässä tilanteessa. Laivastoa komentanut, kokematon ja varovainen amiraali Hyde Parker päätti vetäytyä ja antoi nostaa mastoon vetäytymissignaalin. Nelson ei totellut sitä, koska näki, että tilanteessa oli kuitenkin mahdollisuus selvitä voittajana. Nelsonin toinen silmä oli sokeutunut aiemmissa taisteluissa. Kun hänen upseerinsa huomauttivat lippulaivalta annetusta vetäytymiskäskystä, Nelson nosti kaukoputken sokealle silmälleen ja vastasi: – ja jatkoi taistelua voittoon asti. Tästä alkoikin hänen huikea, joskin lopulta lyhyeksi jäänyt nousunsa. Tarinan totuutta ei pystytä varmistamaan. Nelsonin omavaltaisuus taistelussa on kuitenkin todistettu asia, joten yhtä kaikki sanonta sokealla silmällä katsomisesta muodostui lentäväksi lauseeksi. ==Lähteet== Luokka:Englanninkieliset sanat ja sanonnat Luokka:Lentävät lauseet
William Desmond Taylor

William Desmond Taylor (26. huhtikuuta 1872 – 1. helmikuuta 1922) oli irlantilaissyntyinen, vuodesta 1890 Yhdysvalloissa asunut elokuvaohjaaja ja näyttelijä. Hänen töidensä joukossa on Up the Road with Sallie (1918). Parhaiten Taylor kuitenkin muistetaan hänen kuolemastaan; hänet ammuttiin. Epäiltyjä nimettiin useita, mutta henkirikos jäi lopulta selvittämättä. Vuonna 1999 tuotiin julkisuuteen tieto, jonka mukaan näyttelijä Ella Margaret Gibson (1894–1964) olisi kuolinvuoteellaan tunnustanut teon. Mahdollisesta motiivista ei kuitenkaan ole tietoa. William Cunningham Deane-Tanner syntyi 26. huhtikuuta 1872 Carlow’n kreivikunnassa, Irlannissa. Hän muutti 18-vuotiaana Yhdysvaltoihin, jossa hän teki erilaisia töitä ympäri maata, kunnes vihdoin sai ensimmäisen työnsä näyttelijänä Kaliforniassa vuonna 1912. Taylor avioitui 7. joulukuuta 1901 Ethel May Harrisonin kanssa. He saivat 1903 tyttären, Ethel Daisyn. Ethel Taylor työskenteli menestyneessä antiikkikaupassa New Yorkissa, jonka ansiosta pari saattoi asua kalliilla alueella. Vuonna 1908 Taylor lähti lounaalle eikä palannut ikinä. Seuraavana päivänä hän soitti työpaikkaansa ja pyysi 600 dollaria, joka toimitettiin hänelle lähetin avulla. Taylor oli suhteessa George James Hopkinsin kanssa kahdeksan vuotta ennen kuolemaansa. Hänellä oli myös useita naispuolisia rakastajia. == Aiheesta muualla == * * Taylorin murhaan keskittyvä sivusto Luokka:Yhdysvaltalaiset elokuvaohjaajat Luokka:Yhdysvaltalaiset näyttelijät Luokka:Yhdysvaltalaiset henkirikosten uhrit Luokka:Amerikanirlantilaiset Luokka:Vuonna 1872 syntyneet Luokka:Vuonna 1922 kuolleet
Mabel Normand

Mabel Ethelreid Normand (9. marraskuuta 1893 – 23. helmikuuta 1930) oli yhdysvaltalainen näyttelijä. Hän esiintyi useissa elokuvissa yhdessä Charlie Chaplinin kanssa. ==Ura== Staten Islandilla syntynyt Normand oli hyvin aktiivinen 1910-luvun vuosina ja jatkoi uraansa 1920-luvulle, vaikka sitä alkoivat varjostaa skandaalit; hän muun muassa joutui yhdeksi epäillyistä ohjaaja William Desmond Taylorin murhasta 1922. Normand oli viimeisinä vuosinaan naimisissa näyttelijä Lew Codyn kanssa. Hänen terveytensä alkoi kuitenkin nopeasti rapistua, ja kuoleman aiheutti tuberkuloosi näyttelijän ollessa vasta 36 vuoden ikäinen. Hänellä on tähti Hollywood Walk of Famella. File:Mabel Normand in Her Awakening.jpg|Her Awakening (1911) File:Mabel Normand in Fatty and Mabel Adrift.jpg|Fatty and Mabel Adrift (1916) File:Dodging a Million.jpg|Dodging a Million (1916) File:Mickey 1918.jpg|Mickey (1916) File:The Venus Model.jpg|The Venus Model (1918) File:Joan of Plattsburg.jpg|Joan of Plattsburg (1918) File:MabelNormandPecksBadGirlSuitcase.jpg|Peck’s Bad Girl (1918) File:Sis Hopkins.jpg|Sis Hopkins (1919) File:Mabel Normand in When Doctors Disagree.jpg|When Doctors Disagree (1919) == Aiheesta muualla == * Luokka:Yhdysvaltalaiset näyttelijät Luokka:Hollywood Walk of Fame Luokka:Vuonna 1893 syntyneet Luokka:Vuonna 1930 kuolleet
NonStop

NonStop oli suomalainen kolmihenkinen dancepoppia soittanut yhtye. Yhtye oli aktiivisimmillaan vuonna 2000 suurimman dance-buumin jo mentyä ohi. EMI:ltä levytyssopimuksen saanut ja Timo Löyvän tuotannossa levyttänyt yhtye esitti ensimmäiset keikkansa Hartwall Areenalla Disco- ja Showtanssin MM-kisoissa ja Helsingin Olympiastadionilla Young Aid -konsertissa. Yhtyeen ensimmäinen single Haluun saalistaa, ei saavuttanut radiosoittoa, mutta sitä kesäkuussa 2000 seurannut En voi sua unohtaa sai soittoaikaa mm. Radio NRJ:llä. Kesällä 2000 NonStop keikkaili Rantarockissa, Himosfestivalissa ja Mukkulan juhannuksessa. NonStop julkaisi ainoaksi jääneensä albuminsa, Pop-direktiivi, 4. syyskuuta 2000. Pop-direktiivi käväisi Suomen albumilistalla ja siitä julkaistiin vielä kolmas single Enkeli ei. Hanna ja Pete ovat myöhemmin vaikuttaneet myös yhtyeessä nimeltä Lost Foundation. Pete ja Juha tekivät lisäksi dj-keikkoja. Petri Koskimäki on tehnyt myös remiksauksia nimellä Twister (mm. Tiktakin Jää). Nykyään Petellä on studioalan yritys Dramatic Sound. ==Diskografia== ===Singlet=== * 2000 Haluun saalistaa # Radio remix # Illusion rake extended remix # Original radio # Original extended * 2000 En voi sua unohtaa # Original radio edit # Original album mix # Twister radio remix # Twister extended remix # GB remix * 2000 Enkeli ei # Twister radio edit # Twister extended remix # VT mix # Profect radio mix # Profect extended mix # Albumiversio # Haluun saalistaa (Illusion Rake remix) ===Albumit=== * 2000 Pop-direktiivi # Enkeli ei # En voi sua unohtaa # Vie pois # Haluun saalistaa # Joku toinen # Helpompaa # Kuolematon # Lisää ja lisää # Rannalle # Älä jätä # Pimeään # Valkea puutarha # Haluun saalistaa (Illusion Rake remix) # En voi sua unohtaa (Twister remix) Luokka:Suomalaiset popyhtyeet
Laura La Varnie

Laura La Varnie (2. maaliskuuta 1853 – 18. syyskuuta 1939) oli yhdysvaltalainen näyttelijä. Hän syntyi Jefferson Cityssä, Missourissa, ja kuoli 86-vuotiaana Los Angelesissa, Kaliforniassa. La Varnie esiintyi muun muassa elokuvassa Mickey (1918). == Lähteet == == Aiheesta muualla == * * * La Varnie, Laura La Varnie, Laura La Varnie, Laura
Hikaru Sulu

thumb|George Takei Hikaru Sulun roolissa alkuperäisessä sarjassa Hikaru Sulu on kuvitteellinen henkilö Star Trek -universumissa. Sulu on avaruuslentäjä, arvoltaan luutnantti ja U.S.S. Enterprisen pääohjaaja. Hän on aasialainen. Sulu on tarkka ja huolellinen lentäjä, jota muu miehistö ja päällystö pitää arvossa. Hän on miekkojen ja käsiaseiden keräilijä ja niiden jonkin tason asiantuntija. Tämä hänen harrastuksensa tulee erityisesti esiin jaksoissa "Naked time" ja "Shore leave". Alkuperäissarjassa ja siihen perustuvissa elokuvissa Sulua esitti amerikanjapanilainen näyttelijä George Takei. Uusissa elokuvissa roolissa on nähty John Cho. Sulun hahmo luotiin, koska sarjan keksijä Gene Roddenberry piti japanilaisia erityisessä arvossa; näin hän asian ainakin selitti haastattelussa, joka tehtiin TNG-sarjan esittelynä ja jonka yhteydessä nähtiin ensi kerran julkisesti alkuperäinen pilotti "The Cage" ja jonka varsinaisena juontajana toimi TNG-sarjan Enterprisen kapteeni Patrick Stewart. Sulun tytär vilahtaa aliluutnantin arvoisena ohjaajana elokuvassa Star Trek – sukupolvet. Sulu itse nähdään viimeksi vanhan sarjan viimeisessä elokuvassa kommodorin arvoisena laivanpäällikkönä. Luokka:Star Trek -hahmot Luokka:Kuvitteelliset miekkailijat
Zelda Rubinstein

Zelda Rubinstein (28. toukokuuta 1933 Pittsburgh, Pennsylvania – 27. tammikuuta 2010 Los Angeles, Kalifornia) oli yhdysvaltalainen näyttelijä. Hänet muistetaan erikoisesta äänestään joka muistutti lapsen ääntä, ja meedio Tangina Barronsin roolista elokuvassa Poltergeist (1982) ja sen jatko-osista Poltergeist II (1986) ja Poltergeist 3 (1988). Rubinstein on esiintynyt muissakin elokuvissa ja televisiosarjoissa (muun muassa Rooman sheriffi), myös ääninäyttelijänä. Rubinstein syntyi Pittsburghissa, Pennsylvaniassa. Hän oli pienikokoinen, ja hän kuvaili itseään ”ainoaksi ulkonäöltään erilaiseksi” perheessään. Pieni koko johtui hänen lapsuudessaan kärsimästä kasvuhormonin puutteesta, ja hän jäi vain 130 senttimetrin pituiseksi. Hän opiskeli Kalifornian ja Pittsburghin yliopistoissa, ja valmistuttuaan hän työskenteli laboratorioteknikkona veripankissa. Rubinstein lopetti työt veripankissa ja aloitti näyttelijän uran 47-vuotiaana. Rubinstein toimi aktiivisesti lyhytkasvuisten ihmisten asian puolestapuhujana ja oli 1980-luvulla mukana kansalaistietokampanjassa AIDS:in leviämisen estämiseksi Yhdysvaltain länsirannikolla. Se oli ensimmäinen valistuskampanja Yhdysvalloissa ja siinä oli televisiomainosten lisäksi mainoksia sanomalehdissä ja mainostauluilla. Hän esiintyi siinä äitihahmona, joka muistuttaa poikaansa turvaseksistä, myöhemmin hän sanoi sen vaikuttaneen hänen näyttelijän uraansa. == Filmografia == * Unbeatable Harold, (2009) * Cages, (2007) * Behind the Mask (Behind the Mask: The Rise of Leslie Vernon, 2006) * Southland Tales, (2006) * Sinbad: The Battle of the Dark Knights, (1999), Micha * Little Witches, (1996) * Rakkauden solmut (Lover’s Knot, 1995), Nainen aids -klinikalla * Secret Lies (Acting on Impulse, 1993) * Stormy Weathers, (1992), Rosamund * Syyllinen, syyllisempi (Guilty as Charged, 1991), Edna * Teen Witch, (1989), Serena * Angustia (Anguish, 1987), Alice – The Mother * Poltergeist 3 (Poltergeist III, 1988), Tangina Barrons * Poltergeist II (Poltergeist II: The Other Side, 1986), Tangina Barrons * Synttärit (Sixteen Candles, (1984), urkuri * Poltergeist, (1982), Tangina * Frances, (1982), mielenterveyspotilas * Sateenkaaren alla (Under the Rainbow, 1981) Filmografian lähde: == Lähteet == == Aiheesta muualla == * * Luokka:Yhdysvaltalaiset elokuvanäyttelijät Luokka:Vuonna 1933 syntyneet Luokka:Vuonna 2010 kuolleet
Carlos Barredo

Carlos Barredo Llamazales (s. 5. kesäkuuta 1981 Oviedo) on espanjalainen maantiepyöräilijä. Hän kilpaili Liberty Seguros / Astana -joukkueessa 2004–2006, Quick Stepissä 2007–2010 ja Rabobank-tallissa 2011–2012. Hän voitti vuoden 2009 Clásica de San Sebastián -kilpailun kukistettuaan loppukirissä irtiottokumppaninsa Roman Kreuzigerin. Barredo lopetti uransa vuonna 2012 kun häntä epäiltiin dopingin käytöstä. Myöhemmin hän sai kahden vuoden kilpailukiellon biologisen dopingpassin perusteella ja kaikki hänen tuloksensa aikavälillä 26.10.2007–24.9.2011 hylättiin. == Saavutuksia == ;2004 :Vuelta Asturias, 3. etapin voitto ;2006 :Tour Down Under, 3. etapin voitto ;2007 :Espanjan ympäriajo, kokonaiskilpailussa kymmenes, 15. etapilla kolmas :Clásica de San Sebastián, viides ;2008 :~~Pariisi–Nizza, 5. etapin voitto~~ :~~Ranskan ympäriajo, 18. etapilla toinen~~ ;2009 :~~Clásica de San Sebastián, voitto~~ ;2010 :~~Espanjan ympäriajo, 15. etapin voitto~~ ;2011 :~~Clásica de San Sebastián, toinen~~ ;2012 :Belgian ympäriajo, kokonaiskilpailussa kolmas == Lähteet == *Carlos Barredo trap-friis-tietokannassa *Esittely Cycling Archives -tietokannassa === Viitteet === == Aiheesta muualla == *Virallinen sivusto Luokka:Espanjalaiset maantiepyöräilijät Luokka:Dopingrikkomuksesta tuomitut pyöräilijät Luokka:Vuonna 1981 syntyneet Luokka:Elävät henkilöt Luokka:Dopingrikkomuksesta tuomitut espanjalaiset
Willy Rampf

Willy Rampf (s. 20. kesäkuuta 1953 Fraunberg, Baijeri, Saksa) on Volkswagen Motorsportin tekninen johtaja ja Formula 1 -talli BMW Sauberin entinen tekninen johtaja. Hän aloitti Sauberin työntekijänä. Rampf houkuteltiin uuden tallin insinööriksi Etelä-Afrikan GP:hen ja puoli vuotta myöhemmin hän allekirjoitti sopimuksen Sauberin kanssa. Rampf työskenteli Sauberin ja BMW Sauberin tallin teknisellä osastolla vuoteen 2010 asti, jolloin James Key korvasi hänet. Vuonna 2021 hänestä tuli Williams -tallin tekninen neuvonantaja. Hän on suunnitellut BMW Sauberin F1.06 -auton. Hän osallistui myös Volkswagen Polo R WRC -auton kehitystyöhön. ==Lähteet== Luokka:Saksalaiset henkilöt Luokka:Formula 1 -tallien työntekijät Luokka:Vuonna 1953 syntyneet Luokka:Elävät henkilöt
Enrico Faccini

Enrico Faccini (s. 2. maaliskuuta 1962) on italialainen sarjakuvapiirtäjä, joka tunnetaan varsinkin Aku Ankan piirtäjänä. Faccini syntyi Santa Margherita Liguressa Italiassa. Enrico Faccini on myös käsikirjoittanut joitakin sarjakuvia, esimerkiksi Unelmatyö (Aku Ankan taskukirja 336) ja Kaukovalo (Roope-setä 403) ovat Enricon käsikirjoittamia ja piirtämiä. ==Lähteet== * http://coa.inducks.org/creator.php?c=EFa Luokka:Disneyn sarjakuvien tekijät Luokka:Italialaiset sarjakuvantekijät Luokka:Vuonna 1962 syntyneet Luokka:Elävät henkilöt
Rodney Matthews

Rodney Matthews (s. 6. heinäkuuta 1945 Paulton, Englanti) on englantilainen fantasiataiteilija ja kuvittaja. Hänet tunnetaan etenkin useista tekemistään musiikkialbumien kansikuvista. Matthews on tehnyt kansitaidetta muun muassa Magnumin, Asian, Thin Lizzyn ja Scorpionsin albumeihin. Hänen teoksiaan on julkaistu esimerkiksi kirjoissa Yendor – The Journey of a Junior Adventurer (1978), In Search of Forever (1985), Last Ship Home (1989) ja Countdown to Millennium (1997). Luokka:Fantasiataiteilijat Luokka:Brittiläiset taiteilijat Luokka:Vuonna 1945 syntyneet Luokka:Elävät henkilöt Luokka:Englantilaiset kuvittajat
Samichlaus Bier

Samichlaus Bier on itävaltalaisen Schloss Eggenberg -olutpanimon olutmerkki, joka on Guinness World Recordsin mukaan maailman vahvin lager (14 %, kantavierre: 32°). Samichlausta painetaan myyntiin vain kerran vuodessa, joulukuun kuudentena päivänä. Valmistumisen jälkeen olutta säilytetään kymmenen kuukautta, kunnes se pullotetaan 0,33 litran pulloihin. Sveitsiläinen Hürlimannin panimo valmisti Samichlausta (joka tarkoittaa Zürichin murteella joulupukkia) ensimmäisen kerran vuonna 1980. Viimeinen Hürlimannin panimon Samichlaus tuli markkinoille vuonna 1997 (pantu joulukuussa 1996). Ensimmäinen itävaltalaisen Eggenbergin panimon Samichlaus julkaistiin vuonna 2001. == Lähteet == Luokka:Olutmerkit Luokka:Itävaltalaiset juomat
Siivet (elokuva)

Siivet (Wings) on William A. Wellmanin ohjaama yhdysvaltalainen mykkäelokuva, joka valmistui vuonna 1927. Pääosissa olivat Clara Bow, Charles Rogers ja Richard Arlen. Siivet oli ensimmäinen parhaan elokuvan Oscar-palkinnon voittanut elokuva. ==Juoni== On vuosi 1917 ja Jack Powell on nopeita autoja rakastava nuorukainen, joka haaveilee lentäjäksi tulemiseksi. Powellin naapurissa asuu Mary Preston -niminen nuori nainen, joka salaa rakastaa häntä. Powell ei sitä huomaa vaan liehittelee Sylvia Lewisia, mutta samaa tekee myös rikkaasta perheestä oleva David Armstrong. Yhdysvallat ottaa osaa ensimmäiseen maailmansotaan ja sekä Powell että Armstrong värväytyvät lentäjiksi. Harjoitusjakson jälkeen heidät lähetetään Ranskaan, missä heistä lopulta tulee hyvät ystävät. ==Tuotanto== Siivet, jonka budjetti oli kaksi miljoonaa dollaria, oli ensimmäinen elokuva, joka voitti Parhaan elokuvan Oscar- palkinnon. Se on myös ainoa elokuva, joka on voittanut Parhaiden lavastustehosteiden Oscar-palkinnon. Siivet käsikirjoitti John Monk Saunders, Louis D. Lighton ja Hope Loring ja ohjauksesta vastasi William A. Wellman. Siivet on ensimmäinen elokuva, jossa esitettiin kahden miehen välinen suudelma päähenkilöiden (Powell ja Armstrong) välillä . Siivet on myös ensimmäisiä laajalti levitetty elokuva, jossa näytetään alastomuutta. Naispäänäyttelijä Clara Bow'n rinnat vilahtavat kohtauksessa, jossa sotilaat yllättävät hänen roolihahmonsa Pariisin asunnossaan vaihtamassa vaatteita. Ohjaaja Wellman oli itse toiminut ensimmäisessä maailmansodassa lentäjä ja loi näyttäviä lentokohtauksia ilman erikoistehosteita. King Vidorin ohjaaman Suuren Paraatin (1925) saaman suosion myötä realistiseen esittämistapaan alettiin kiinnittää enemmän huomiota, joten Wellman sai tuhansia sotaan osallistuneita sotilaita ja upseereita käyttöönsä, kuten suomalaisen Carl von Haartmanin. Ohjaaja Wellmanin ohella myös näyttelijä Richard Arlen oli toiminut lentäjänä ensimmäisessä maailmansodassa. Elokuvauraansa aloitellut Gary Cooper teki pienen roolin yhdysvaltalaisena lentäjänä. ==Vastaanotto== Elokuvasta oli välitön menestys sen tultua ensi-iltaan 12. elokuuta 1927 newyorkilaisessa Critereo Theatre -elokuvateatterissa, jossa elokuvaa esitettiin 63 viikon ajan. Yksi syy elokuvan menestykseen oli julkisuutta saanut Charles Lindberghin yksinlento Atlantin yli. ==Näyttelijät== ===Näyttelijöitä Wingsin trailerissa=== Kuva:Buddy Rogers in Wings trailer.jpg|Charles Rogers Kuva:Richard Arlen in Wings trailer.jpg|Richard Arlen Kuva:Clara Bow in Wings trailer 3.jpg|Clara Bow ==Palkinnot== ===Oscar-palkinnot=== *Parhaan elokuvan Oscar-palkinto (Paras tuotanto) *Parhaiden lavastustehosteiden Oscar-palkinto ==Lähteet== Luokka:Yhdysvaltalaiset mustavalkoelokuvat Luokka:Vuoden 1927 yhdysvaltalaiset elokuvat Luokka:Yhdysvaltalaiset mykkäelokuvat Luokka:Parhaan elokuvan Oscar-palkinnon saaneet elokuvat Luokka:William A. Wellmanin ohjaamat elokuvat Luokka:Yhdysvaltalaiset sotadraamat Luokka:Elokuvat ilmailusta
Stan Berkowitz

Stan Berkowitz on yhdysvaltalainen televisiosarjojen käsikirjoittaja, joka on toiminut myös tuottajana. Hänet palkittiin Daytime Emmyllä vuonna 2006. ==Filmografia== ===Elokuvat=== * Kultaa Acapulcosta (1978) * Street Corner Justice (1996) * Oikeuden Puolustajat: Uusi rintama (2008) * Wonder Woman (2009) * Superman/Batman: Public Enemies (2009) ===Televisiosarjat=== * T.J. Hooker (1986) * Houston Knights (1987) * Superboy (1991–1992) * Hämähäkkimies (1995–1996) * Teräsmies (1996–1998) * Pelimiehet (1997) * The New Batman Adventures (1997–1998) * Batman of the Future (1999–2000) * Static Shock (2000, 2004) * Justice League (2002–2004) * Batman (2007–2008) * Legion of Super Heroes (2007–2008) * Friends and Heroes (2008) * Transformers: Animated (2008) * G. I. Joe: Renegades (2011) ==Aiheesta muualla== * * TV.com * Berkowitzin haastattelu elokuvasta Justice League: The New Frontier Luokka:Yhdysvaltalaiset televisiokäsikirjoittajat Luokka:Daytime Emmy -palkinnon saajat Luokka:Syntymävuosi puuttuu Luokka:Elävät henkilöt
Seoul Broadcasting System

Seoul Broadcasting System (SBS) () on Etelä-Korean kansallinen radio- ja televisioyhtiö, jonka pääkonttori on Soulissa. SBS on perustettu Seoul Bangsong -nimisenä vuonna 1990. Se vaihtoi nimeään 17. maaliskuuta 2000. Sen lippulaivatelevisioasema on SBS TV digitaalisella kanavalla 6. == Kanavat == === Televisiokanavat === * SBS TV (HLSQ-DTV) * SBS Plus * SBS Golf * SBS funE * SBS Sports * SBS Biz * SBS F!L * SBS F!L UHD * SBS MTV * Nickelodeon Korea === Radioasemat === * SBS Love FM (HLSQ-AM) * SBS Power FM (HLSQ-FM) * SBS V-Radio == Tytäryhtiöt == * SBS Medianet * SBS Plus * StudioS * SBS Contents Hub * SBS International * SBS Viacom (50%) * SBS Academy == Logot == File:SBS CI 1991 - 1994.png|1990-1994 File:SBS 1994 - 2000.png|1994-2000 File:Seoul Broadcasting System logo.svg|2000- File:SBS Korea Logo (Word Only).svg|SBS:n tekstilogo (2000-) == Lähteet == == Aiheesta muualla == *Virallinen sivusto *
Burning Rain

Burning Rain on kitaristi Doug Aldrichin ja laulaja Keith St. Johnin vuonna 1998 perustama yhtye. == Jäsenet == * Doug Aldrich – kitara * Keith St. John – laulu * Ian Mayo – basso * Alex Makarovich – rummut == Albumit == * Burning Rain (1999) * Plesure To Burn (2000) * Epic Obsession (2013) ==Aiheesta muualla== * Virallinen sivu Luokka:Yhdysvaltalaiset rockyhtyeet
Futuremark

Futuremark Corporation on vuonna 1997 perustettu suomalainen tietokoneohjelmia kehittävä yritys, joka on tullut tunnetuksi grafiikkakorttien tehoa mittavan 3DMark-ohjelman ansiosta. Futuremarkin pääkonttori sijaitsee Espoossa ja vuonna 2008 sillä oli 60 työntekijää. Yritys on valittu RedHerring RH Hot-100 Europe listalle vuosina 2005 ja 2006. http://www.redherring.com/Home/16778 2006 Redherring RH 100 Europe: Software Marraskuussa 2014 Futuremark myytiin yhdysvaltalaiselle Underwriters Laboratories -yhtiölle (UL). Julkistamatonta kauppahintaa kuvattiin ”kahdeksannumeroiseksi” eli 10–99 miljoonaksi euroksi. UL toimii 140 maassa ja se työllistää yli 10 000 työntekijää.Taas meni suomalaisfirma - Futuremark myytiin USA:han "8-numeroisella summalla" , Talouselämä 6.11.2014.Simic, Slobodan: Futuremark becomes part of Underwriters Laboratories, Fudzilla 5.11.2014. Futuremark kehitti aiemmin myös tietokonepelejä nimellä Futuremark Games Studio, joka myytiin Roviolle maaliskuussa 2012. Rovio osti kotimaisen pelistudion: "Uskomattoman kyvykäs tiimi", Taloussanomat 27.3.2012 Ensimmäisen Games Studion pelin kehittäminen julkistettiin keväällä 2008 Virta, Toni: Futuremark esittelee ensimmäisen pc- pelinsä kuun lopussa, MikroPC 15.2.2008. ja valmis peli julkistettiin ensimmäisen kerran vuoden 2008 Leipzig Games Conventionissa, Saksassa. Futuremark Games Studio unveils Shattered Horizon at Leipzig GC, Futuremark Games Studio 19.8.2008. ==Tuotteet== ===Suorituskyvyn mittaus=== *3DMark, peligrafiikoille *PCMark, PC-laitteiston kokonaissuorituskyvylle *Peacekeeper, internet-selaimille *PowerMark, akkukestolle ===Mobiilituotteet=== Tässä lista mobiilituotteista ennen kuin Futuremarkin mobiiliyksikkö myytiin Rightwarelle vuonna 2009: *3DMarkMobile, peligrafiikoiden suorituskykymittaukseen *VGMark, vektorigrafiikan suorituskykymittaukseen *SimulationMark, peligrafiikoiden ennakoivaan suorituskykyarviointiin *SPMark, kokonaissuorituskyvyn ja virrankulutuksen mittaukseen ===Pelit=== Lista peleistä joita Futuremark Games Studio teki ennen kuin Rovio osti sen maaliskuussa 2012: Julkaisuvuosi Peli Pelialusta Julkaisija Lajityyppi Arvioita 2009 Shattered Horizon Windows Valve FPS-räiskintä 7.5/10 2011 Hungribles iOS Futuremark ongelmanratkonta 5/10 2012 Unstoppable Gorg Windows, OS X, iOS Futuremark tornipuolustus (tower defense) 7.5/10 ==Lähteet== ==Aiheesta muualla== *Futuremark Corporation Luokka:Suomalaiset videopeliyritykset Luokka:Suomalaiset ohjelmistoyritykset
Tom DiCillo

Tom DiCillo (s. 14. elokuuta 1953) on yhdysvaltalainen elokuvaohjaaja. Hän syntyi Jacksonvillessä, Floridassa, ja työskenteli ennen omaa ohjaajanuraansa muun muassa kuvaajana. DiCillo on myös elokuviensa käsikirjoittaja. == Tuotantoa == === Ohjaukset === * Johnny Suede (1991) * Hei, kamera käy (1995) * Kuunvaloa (1996) * Aito Blondi (1997) * Double Whammy (2001) * Delirious (2006) * When You’re Strange (2009) === Muuta === * Loputon loma (kuvaus, 1981) * Muukalaisten paratiisi (kuvaus, 1984) == Aiheesta muualla == * == Kirjallisuutta == *Byrne, Wayne: The Cinema of Tom DiCillo : Include Me Out. Wallflower Press, 2017. ISBN 978-0-231-18535-6. Luokka:Yhdysvaltalaiset elokuvaohjaajat Luokka:Yhdysvaltalaiset elokuvakäsikirjoittajat Luokka:Yhdysvaltalaiset elokuvaajat Luokka:Vuonna 1953 syntyneet Luokka:Elävät henkilöt
James LeGros

James LeGros (s. 27. huhtikuuta 1962) on yhdysvaltalainen näyttelijä. Hän syntyi Minneapolisissa, Minnesotassa. LeGros on esiintynyt muun muassa Gus Van Santin elokuvassa Drugstore Cowboy vuodelta 1989 ja Tom DiCillon elokuvassa Hei, kamera käy (1995). Hänellä oli vakituinen rooli televisiosarjassa Ally McBeal, ja hän on vieraillut monissa muissa. == Aiheesta muualla == * Luokka:Yhdysvaltalaiset näyttelijät Luokka:Vuonna 1962 syntyneet Luokka:Elävät henkilöt
Don Coscarelli

Don Coscarelli (s. 17. helmikuuta 1954 Tripoli, Libya) on yhdysvaltalainen elokuvaohjaaja. Hänen töidensä joukossa ovat Phantasm – yön kauhut (1979) jatko-osineen, Voittamaton kostaja (The Beastmaster, 1982) ja Bubba Ho-Tep (2003). Coscarelli ei opiskellut elokuva-alaa, vaan hän on itseoppinut. == Aiheesta muualla == * Luokka:Yhdysvaltalaiset elokuvaohjaajat Luokka:Vuonna 1954 syntyneet Luokka:Elävät henkilöt
M/S Vlieland

M/S Vlieland () on alankomaalaisen Rederij Doeksenin omistama katamaraani. Se on rakennettu vuonna 2005 FBMA Babcock Marinen telakalla Cebussa, Filippiineillä. Vlieland on rekisteröity Alankomaiden lipun alle, ja sen kotisatama on Terschelling. Nykyisin alus liikennöi reitillä Vlieland–Harlingen. == Käyttöhistoria == 4\. heinäkuuta 2003 alus tilattiin, ja 16. joulukuuta tapahtui kölinlasku. 27. tammikuuta 2005 alus laskettiin vesille. 13. huhtikuuta aluksella tehtiin ensimmäinen koeajo. 11. toukokuuta alus lähti telakalta Filippiineiltä kohti Alankomaita Panaman lipun alla. 17. kesäkuuta alus saapui Harlingeniin, minkä jälkeen alus luovutettiin Rederij Doeksenin omistukseen, joka rekisteröi aluksen Alankomaiden lipun alle nimellä Vlieland. Kotisatamaksi tuli Terschelling. Heinäkuussa Vlieland aloitti liikennöinnin Vlielandin ja Harlingenin välillä. == Lähteet == == Aiheesta muualla == *Fakta om Fartyg – M/S Vlieland *Rederij Doeksenin laivasto thumb|left|230px|M/S Vlieland Harlingenin edustalla. Vlieland
Henrik von Cöllen

Henrik von Cöllen (k. mahd. 1561) oli saksalainen muurimestari, joka johti useiden tärkeiden linnojen suunnittelu- ja rakennustöitä Ruotsissa ja Suomessa työskentellessään 1500-luvulla Ruotsin kuningas Kustaa Vaasan palveluksessa. Von Cöllen oli kotoisin Itä-Preussista. Hän oli alkuun Ruotsissa hyvin suosittu ja sai mainetta varsinkin Gripsholmin linnan suunnittelijana ja rakentajana 1537–1545 sekä Uppsalan linnan linnan rakennustöiden johtajana. Hänen työnsä edusti kuitenkin perinteistä myöhäiskeskiaikaista linnanrakennusoppia eikä hän kyennyt seuraamaan Manner-Euroopan uusia tuulia. Gripsholmin linna pyöreine tykkitorneineen oli vanhentunut jo valmistuessaan 1545. Kustaa Vaasa pettyi von Cölleniin ja syytti häntä hidastelusta ja teknisistä virheistä. Von Cöllen erotettiin Uppsalan linnan rakennustöiden johdosta ja kuningas lähetteli myöhemminkin von Cöllenin palkkaamista harkinneille kirjeitä, joissa panetteli tätä. Von Cöllen oli tämän jälkeen vähäpätöisissä tehtävissä, kunnes saapui kesällä 1558 Juhana Herttuan kutsumana Suomeen. Hän johti sen jälkeen uusien osien rakennustöitä Olavinlinnassa 1558 ja 1560–1561 sekä Hämeen linnassa 1559. Olavinlinnaan rakennettiin hänen johdollaan 1700-luvulla purettu Paksu torni sekä siihen liittynyt kehämuuri, Hämeen linnaan taas nykypäiviin säilynyt uusi pyöreä tykkitorni. Von Cöllenin nimi katosi Olavinlinnan rakennustyömään muonitusluettelosta 12. toukokuuta 1561, mistä jotkut ovat päätelleet hänen kuolleen tuolloin. Von Cöllenin uran loppupuolella oli ilmeistä, että hän ei kyennyt omaksumaan uutta renessanssiajan linna-arkkitehtuuria. Hänen linnoituksiaan ei ollut suunniteltu puolustautumiseen uudenaikaisilta tykeiltä. Von Cöllen kuitenkin palkittiin läänityksellä Strängnäsissä. ==Lähteet== Luokka:Saksalaiset insinöörit Luokka:Syntymävuosi tuntematon Luokka:Vuonna 1561 kuolleet
Ricky Schroder

Richard Bartlett "Ricky" Schroder, Jr. (s. 13. huhtikuuta 1970) on yhdysvaltalainen näyttelijä. Hän aloitti lapsinäyttelijänä ja voitti Golden Globen jo vuonna 1980 roolistaan elokuvassa Mestari (1979). Aikuistuttuaan Schroder on esiintynyt muun muassa televisiosarjassa 24 (2001–) ja elokuvassa Biljardihait (2003). Hänellä oli vakituiset roolit sarjoissa NYPD Blue, Strong Medicine ja Silver Spoons. Schroderilla on vaimonsa Andrean kanssa neljä lasta. == Aiheesta muualla == * Luokka:Yhdysvaltalaiset näyttelijät Luokka:Vuonna 1970 syntyneet Luokka:Elävät henkilöt Luokka:Yhdysvaltalaiset lapsinäyttelijät
Antonius Rosetti

Antonius Rosetti oli Suomen linnojen rakennusmestarina 1500-luvulla. Pietari Hertigin kuoleman jälkeen kesällä 1591 hänet määrättiin Olavinlinnaan sekä Viipurin, ja Käkisalmen linnojen rakennusmestariksi. Nimen perusteella hänet on arveltu italialaiseksi. Kun Olavinlinnan päälinnan puolustusta vahvistettiin rakentamalla pääportin eteen niin sanottu uusi esilinna, viimeisen vaiheen töitä johti Rosetti. Vuoden 1595 (Olavinlinnan) linnantileissä (muuri-) mestari Antonion mainitaan saaneen rahapalkkaa (kuitti 28.9.1595). ==Lähteitä== * Olavinlinna 500-vuotta 1475-1975, Antero Sinisalo * Pohjolan-Pirhonen, Helge: Olavinlinnan historialliset vaiheet, Pyhän Olavin Kilta 1973 (s. 372-373, 502-503) ISBN 951-99009-3-4 * muurimestari Behm - Vuosi 1591 Luokka:Suomalaiset rakennusmestarit Luokka:Syntymävuosi tuntematon Luokka:Kuolinvuosi tuntematon
Kevin Corrigan

Kevin Fitzgerald Corrigan (s. 27. maaliskuuta 1969) on yhdysvaltalainen näyttelijä. Hän on esiintynyt muun muassa elokuvissa Hei, kamera käy (1995), Puhumalla paras (1996) ja Keikkabussi (1996). Corriganilla oli rooli myös televisiosarjassa Perhe paketissa (2001–2005). Hän näytteli Mentalist- televisiosarjan seitsemässä jaksossa Bob Kirklandia. Hän on ollut vuodesta 2001 naimisissa näyttelijä Elizabeth Berridgen kanssa. == Aiheesta muualla == * Luokka:Yhdysvaltalaiset näyttelijät Luokka:Vuonna 1969 syntyneet Luokka:Elävät henkilöt
We Are Not Alone

We Are Not Alone on Breaking Benjamin -yhtyeen toinen studioalbumi. Se nauhoitettiin pääasiassa vuonna 2003. Albumin kolme kappaletta "So Cold", "Sooner or Later" ja "Rain" julkaistiin singleinä. Albumi julkaistiin 29. kesäkuuta 2004 Yhdysvalloissa ja sitä myytiin ensimmäisellä viikolla 48 000 kappaletta. Albumin kappaleista muun muassa "Forget It" soitettiin Smallvillen 5. tuotantokaudella ja pääsi myös kyseisen sarjan levylle. Albumi on yhtyeen toiseksi menestynein albumi, myytyään Yhdysvalloissa platinaa eli yli miljoona levyä. == Kappaleet == # # # # # # # # # # # ==Listasijoitukset== ===Albumi=== Vuosi Lista Sijoitus 2004 The Billboard 200 20 ===Singlet=== Vuosi Single Lista Sijoitus 2004 "So Cold" Billboard Hot 100 76 2004 "So Cold" Mainstream Rock Tracks 2 2004 "So Cold" Modern Rock Tracks 3 2004 "Sooner or Later" Billboard hot 100 99 2004 "Sooner or Later" Mainstream Rock Tracks 2 2004 "Sooner or Later" Modern Rock Tracks 7 2005 "Rain" Mainstream Rock Tracks 23 2005 "Rain" Modern Rock Tracks 39 ==Kokoonpano== * Benjamin Burnley – Laulu, kitara * Aaron Fink – Kitara * Marcus James – Basso * Jeremy Hummel – Rummut Luokka:Breaking Benjaminin albumit Luokka:Vuoden 2004 albumit Luokka:Hollywood Recordsin albumit
Kirsti Valve

Kirsti Valve (ent. Väänänen, s. 3. lokakuuta 1967 Helsinki) on suomalainen näyttelijä. Hän on valmistunut teatteritaiteen maisteriksi Tampereen ”Nätystä” vuonna 1996. == Ura == Valveen yksi tunnetuimmista rooleista on Sanna Susisaaren rooli Raid-televisiosarjassa ja samannimisessä elokuvassa. Hän on näytellyt myös elokuvissa Populäärimusiikkia Vittulajänkältä, Tummien perhosten koti ja Nuoruuteni savotat. Hän on näytellyt myös muun muassa televisiosarjoissa Salatut elämät, Metsolat ja Toisen kanssa sekä sarjassa Veljet ja sen jatko-osassa Maailmanparantaja. Valve on ollut kiinnitettynä Lahden kaupunginteatterissa vuosina 1995–1999 ja on vieraillut myös lukuisissa muissa teattereissa. Hän on vieraillut myös kahdesti Suomen Kansallisoopperassa näytäntökausilla 2010–2011 ja 2013–2014 Korngold die Tote Stadt – Kuollut kaupunki -teoksessa. == Filmografia == Elokuvat Elokuvat Elokuvat Vuosi Nimi Rooli 1988 Nuoruuteni savotat heinä­tyttö 2001 Young Love Jaana Kukkonen, uusi kuvaama­taidon opettaja 2002 Pieniä eroja Sallan äiti 2003 Raid yli­konstaapeli Sanna Susi­saari 2004 Populääri­musiikkia Vittula­jänkältä Lilith 2006 Bodomin legenda sairaan­hoitaja Haara 2008 Tummien perhosten koti siviili­poliisi 2008 Suuri performanssi Kaija Koivula 2011 Isän kuolema osaston­hoitaja 2012 Lumihiutalemuodostelma Seija Komulainen 2017 Linnan juhlat eläin­lääkäri Televisio Televisio Televisio Vuosi Sarja Rooli 1995 Metsolat Kisse 1999 Salatut elämät Pamela Johansson 2000 Raid vanhempi konstaapeli Sanna Susi­saari 2001 Kotikatu päivä­kodin täti 2001 Korkeajännitystä – eli sähköä kotiin kuljetettuna pankki­virkailija 2001 Kaverille ei jätetä tarjoilija 2003 Kuumia aaltoja Jutan asiakas 2003 Tie Eedeniin Irmeli Hämäläinen 2005 Handu pumpulla Lissu 2005 Meidän jengi Liisa 2007 Kultainen noutaja 2008 Veljet Anna 2009 Kotikatu Karita 2011 Maailmanparantaja Anna 2012 Elämää suurempaa Iineksen omistaja 2014 Toisen kanssa lasten­valvoja 2014 Kiiltokuvia Shotta Isberg 2016 Roba Nataliia Petrova 2017 Presidentti Taru Malinen 2023 Rosvopankki Iiron äiti ;Ääninäyttelijänä == Lähteet == == Aiheesta muualla == * * * Luokka:Suomalaiset näyttelijät Luokka:Vuonna 1967 syntyneet Luokka:Elävät henkilöt
John F. Reynolds

John Fulton Reynolds (20. syyskuuta 1820 – 1. heinäkuuta 1863) oli Yhdysvaltain armeijan ammattisotilas ja Unionin kenraali Yhdysvaltain sisällissodassa. Yhtenä unionin armeijan kunnioitetuimmista komentajista, huolimatta vähäisestä taistelukokemuksestaan sodassa, hän palveli avaintehtävissä Unionin Potomacin armeijan komennossa Gettysburgin taistelussa. Hän kaatui heti taistelun alussa. Reynolds syntyi Lancasterissa Pennsylvaniassa yhtenä yhdeksästä lapsesta John Reynoldsille (1787–1853) ja Lydia Moore Reynoldsille (1794–1843). Kaksi hänen veljeään olivat James LeFevre Reynolds, Pennsylvanian majoitusmestari-kenraali, ja vara-amiraali Will Reynolds. Hän valmistui USA:n sotilasakatemiasta vuonna 1841. Hän palveli sittemmin toisena luutnanttina USA:n kolmannessa tykistörykmentissä. Hän oli komennettuna Floridaan ja Etelä-Carolinaan, ja otti osaa Meksikon-Yhdysvaltain sotaan. Hän taisteli Meksikossa Buena Vistan ja Monterreyn taisteluihin. Meksikon sodassa hän ystävystyi upseeritovereihinsa Winfield Scott Hancockiin ja Lewis Addison Armisteadiin. Hän osallistui Meksikon jälkeen Rogues Riverin ja Utahin sotiin, ja palveli kadettien komendanttina West Pointissa ennen sisällissotaa. Hän nai Katherine "Kate" Hewittin. Sisällissodan alussa Reynolds oli everstiluutnantti 14. USA:n jalkaväessä. Hänelle oli tarjottu kenraaliluutnantti Winfield Scottin adjutantin tehtäviä mutta hän kieltäytyi. Hänet ylennettiin prikaatinkenraaliksi 20. elokuuta 1861, ja myöhemmin kenraalimajuriksi. Hän toimi Virginian niemimaan sotaretken aikana 1862 Fredericksburgin sotilaskuvernöörinä Virginiassa. Gaine´s Millin taistelun jälkeen hän jäi etelävaltioiden sotavangiksi ja joutui Richmondiin pahamaineiseen Libbyn vankilaan, josta hän vapautui nopeasti vankienvaihdossa elokuussa 1862. Hän osallistui toisen Bull Runin, Fredericksburgin ja Chancellorsvillen taisteluihin. Gettysburgin taistelun ensimmäisenä päivänä 1. heinäkuuta 1863 Reynolds komensi Potomacin armeijan oikeaa siipeä. Hän seurasi prikaatinkenraali Lysander Cutlerin joukkoja taisteluun Herbs´t woodsiin, jossa oli juuri neuvomassa 2. Wisconsinin joukkojen sijoituspaikkaa, kun häntä ammuttiin niskaan. Reynolds putosi hevosensa selästä maahan ja kuoli miltei heti. Hänet on haudattu Lancasteriin Pennsylvaniaan. Reynolds, John F. Reynolds, John F. Reynolds, John F.
Levytyökeskus

Levytyökeskus käsittelee levymäisiä, yleensä metallisia peltejä. Ne rei'itetään ja leikataan tietokoneohjelmilla ohjelmoituihin aihioihin, joista sitten taivutetaan esimerkiksi koteloita stereoihin, jääkaappeihin tai autoihin. Suurin osa metalliosista, joita löytyy kodeista, on esikäsitelty levytyökeskuksella. Levytyökeskus voi tehdä leikkaus-, kierteytys-, laserleikkuu-, muovaus- ja merkintätoimintoja. ==Aiheesta muualla== * Luokka:Valmistustekniikka
Focolare-liike

thumb|right|230px|Chiara Lubich Focolare-liike () on Italiassa syntynyt kansainvälinen järjestö, joka edistää veljeyttä ja ihmisten yksimielisyyttä. Sen perusti Chiara Lubich vuonna 1943, Trentossa, Pohjois-Italiassa. Se on myös laajasti tunnettu nimellä "Opera di Maria", suomeksi "Maarian työ". Nykyään järjestö on toiminnassa 182 maassa. Focolare on italiankielinen sana, joka suomeksi tarkoittaa "liesi, kotiliesi". == Aiheesta muualla == * Viralliset kotisivut *Yhdistykset, järjestöt, ryhmät - Katolinen.fi Luokka:Katoliset järjestöt Luokka:Kansainväliset kristilliset järjestöt Luokka:Kristinusko Italiassa
Lyö tahtia

Lyö tahtia on Siiri Nordinin ensimmäinen suomenkielinen sooloalbumi. Se julkaistiin 12. maaliskuuta 2008. Ennen kokonaista albumia julkaistiin singlet Viimeinen palanen ja Sano vain, joista varsinkin ensimmäinen sai paljon radiosoittoa. Albumi ylsi Suomen virallisen listan sijalle 15. ==Kappaleet== # # # # # # # # # # == Arvostelut == * Nyt.fi: Nyt.fi: Levyarvio * Soundi: Soundi: Levyarvio == Lähteet == Luokka:Vuoden 2008 albumit Luokka:Suomalaiset popalbumit Luokka:Jussi Jaakonahon tuottamat albumit
Teiskolan kartano

Teiskola on Tampereen Polsossa entisen Teiskon kunnan alueella Teiskolanlahden ja Kirkkojärven välisellä alueella sijaitseva kartano. Tila muodostui vuonna 1663. Luutnantti Johan Tammelander osti Teiskolan tilan vuonna 1794, ja siitä lähtien tila on ollut Tammelanderin suvun omistuksessa.Kartanon mailla - Axel Tammelanderin valokuvia Teiskolasta, Vapriikin kuva-arkisto Tilan päärakennus on valmistunut vuonna 1810.Teiskon kirkko ja Teiskolan kartano, Museovirasto == Lähteet == Luokka:Tampereen kartanot Luokka:Teisko Luokka:Polso Luokka:Suomen 1800-luvulla rakennetut rakennukset ja rakennelmat
Zt

Zt tarkoittaa seuraavia: * * * .
Mahanadi

Mahanadi on yksi Intian pisimmistä joista. Sen pituus on noin 890 kilometriä ja valuma-alue noin 140 000 neliökilometriä. Se saa alkunsa Chhattisgarhin osavaltiosta ja virtaa Odishan osavaltion läpi Bengalinlahteen. Jokisuistossa on laaja mangrovemetsäalue, ja se on Intian itärannikon tärkeimpiä riisinviljelyalueita. Joessa on useita vesivoimaloita, ja sen vettä käytetään kasteluun laajoilla alueilla. Mahanadi-jokeen rakennettu Hirakudin pato Sambalpurissa on yksi maailman suurimmista maapadoista. Sen takana on Aasian suurin tekojärvi.Hirakud Dam (Arkistoitu versio) == Lähteet == == Aiheesta muualla == Luokka:Intian joet Luokka:Bengalinlahteen laskevat vesistöt
Jaana Kärkkäinen

Jaana Kärkkäinen (s. 1960) on suomalainen pianisti. Hän valmistui Wienin Musiikkikorkeakoulusta 1986. Hän on esittänyt ja levyttänyt 1900-luvun pianomusiikkia ja kantaesittänyt useiden suomalaisten säveltäjien teoksia. Jaana Kärkkäinen levytti Olivier Messiaenin teoksen "Vingt regards sur l'Enfant-Jésus" vuonna 2007. Levytys on konserttitaltiointi Mikkelin Martti Talvela -salistaHelsingin Sanomat 27.10.2007. Helsingin Sanomien kriitikot valitsivat levyn yhdeksi vuoden 2007 parhaista levyistäHelsingin Sanomat 15.12.2007. Levy on ollut ehdolla palkinnon Vuoden 2007 klassinen Emma saajaksiEmma-gaalan sivut . Jaana Kärkkäinen on esittänyt teosta ainakin Pariisissa, Mikkelissä, Turussa ja EspoossaAikamme Kirkkomusiikkia -festivaalin konsertin 29.9.2007 ohjelmalehtinen. Kärkkäiselle myönnettiin valtion ylimääräinen taiteilijaeläke vuonna 2016. == Levytyksiä == * Kaksikymmentä katsetta Jeesus-lapseen, Jaana Kärkkäinen, Alba Records ABCD 226:1-2, 2007 * Laurentius', useita esittäjiä; Jaana Kärkkäinen (syntetisaattori), Mils Musiikki MILS 9761, 1997 * Society of Finnish Composers 50th Anniversary, Avanti! kvartetti; Jaana Kärkkäinen, Ondine, 1995 * Meriläinen, Piano, Jaana Kärkkäinen, Ilmo Ranta, Alba Records ABCD 106, 1994 * Maa: Ballet music in seven scenes, useita esittäjiä; Jaana Kärkkäinen (cembalo, syntetisaattori), Ondine 1992 ==Lähteet== Luokka:Suomalaiset pianistit Luokka:Vuonna 1960 syntyneet Luokka:Elävät henkilöt
Scars on Broadway

Daron Malakian and Scars On Broadway (aikaisemmin pelkästään Scars on Broadway) on losangelesilainen rock-yhtye, joka perustettiin vuonna 2003, mutta yhtye aloitti varsinaisesti vasta vuonna 2006. Yhtyeen debyyttilevy Scars on Broadway julkaistiin 28. heinäkuuta 2008. Laulaja/kitaristi Daron Malakian sekä rumpali John Dolmayan ovat aikaisemmin toimineet yhtyeessä System of a Down, joka on vuodesta 2006 asti ollut tauolla, mutta palasi toimintaan vuonna 2011. Tuolloin Malakian alkoi työskentelemään tulevan seuraavan levyn parissa, mutta hyllytti projektin, kun palasi työstämään System of a Downin tulevaa levyä. Levyä hiottiin parikin vuotta, kunnes sekin hyllytettiin ja Malakian viimeisteli Scarsin levyn, joten tuleva albumi - nimeltään Dictator - on ensimmäinen kymmeneen vuoteen. == Yhtyeen jäsenet == === Nykyiset jäsenet === * Daron Malakian - laulu, kitara * John Dolmayan - rummut (2006 -) * Franky Perez - kitara, taustalaulu (2007 -) * Danny Shamoun - koskettimet, lyömäsoittimet (2006 -) * Dominic Cifarelli - basso (2008 -) ===Entiset jäsenet === * Casey Chaos - laulu (2003) * Zach Hill - rummut (2003) == Diskografia == === Albumit === * Scars on Broadway (2008) *Dictator (2018) === Singlet === * "They Say" (2008) * "World Long Gone" (2008) * "Fucking" (2010) *"Lives" (2018) *"Dictator" (2018) *"Guns Are Loaded" (2018) == Aiheesta muualla == * Kotisivut * Yhtyeen MySpace-sivusto * Yhtyeen blogi Luokka:Yhdysvaltalaiset metalliyhtyeet
Utelias Vili (elokuva)

Utelias Vili () on vuonna 2006 ensi-iltansa saanut yhdysvaltalainen animaatioelokuva, joka perustuu H. A. Reyn ja Margret Reyn samannimiseen lastenkirjaan. Elokuvan ohjasi Matthew O'Callaghan. Pääosissa ääninäyttelevät Will Ferrell ja Drew Barrymore. Nimiroolissa toimii Frank Welker. Elokuva sai Satellite Awards -ehdokkuuden parhaasta laulusta, joka oli Jack Johnsonin esittämä ”Upside Down”. ==Näyttelijä== ===Alkuperäiset ääninäyttelijät === ===Suomalaiset ääninäyttelijät=== == Arvioita == Turun Sanomien Päivi Valotien mielestä Uteliaan Vilin ansio on siinä, että elokuva se on suunnattu lapsikatsojille yrittämättä kosiskella aikuiskatsojia intertekstuaalisilla viittauksilla. ”Lapsen silmin maailmaa tutkaileva utelias apinanpoikanen on hahmona verraton, ihmiset romanssihuolineen ja perhesuhdeongelmineen puolestaan kovin tylsää seurattavaa.” == Lähteet == Luokka:Vuoden 2006 yhdysvaltalaiset elokuvat Luokka:Yhdysvaltalaiset animaatioelokuvat
Gunnebon linna

pienoiskuva| Gunnebon linna sijaitsee Ruotsissa Mölndalin kunnassa koillisosassa Mölndalin ja Pixbon välillä. Se sijaitsee lähellä Rådasjön- och Stensjön-järviä. Gunnebon historia voi seurata aina 1300-luvun lopulle, jolloin nimi esiintyy ensi kerran erään kartanon ja siihen kuuluvan myllyn yhteydessä. Nimi oli silloin Gunnobodher tai Gunnobodhum. Sittemmin kartano on kuulunut muun muassa hallitsijasuvulle ja kirkolle. Gods & Gårdar -lehti valitsi Gunnebon puutarhan ja puiston vuoden 2007 linnanpuutarhaksi. Linnan omistaa Mölndalin kaupunki, joka kunnosti sen 1949–1952. ==Rakennus== Italialaistyylinen rakennus on Pohjois-Ruotsista tuotua puuta, mäntyä ja kuusta, minkä vuoksi se on erikoisasemassa.Vastaavat eurooppalaiset arvorakennukset rakennettiin siihen aikaan kivestä. Huolimatta pylväistä, terasseista ja mahtavasta portaikosta muotopuutarhan suuntaan rakennus on itse asiassa kesähuvila eikä linna. Gunnebo on ainutlaatuisen sopusointuinen kokonaisuus pienimpiä yksityiskohtia myöten. Kaiken sen on suunnitellut yksi mies. Gunnebo on arkkitehtuuriltaan, kiinteältä ja irtaimelta sisustukseltaan yhtenäisen uusklassinen. Puutarha on kuitenkin barokkityylinen muotopuutarha. Ruotsin sana "slott" ('linna') on muuttunut sisällöltään, sillä alkuun nimitettiin linnoiksi kuninkaallisia rakennuksia, ja vasta 1800-luvun lopulla linnoiksi alettiin sanoa myös suuria kartanoita. Gunnebota sanottiin jo sen syntyaikaan "pieneksi sieväksi puulinnaksi" ja sitä luonnehdittiin "puurakennukseksi, joka on kuin pieni linna". ==Historia== ===Rakentaminen=== Nykyisen Gunnebon linnan rakensi varakas kauppias John Hall vanhempi, joka 1778 osti Gunnebon maatilan pakkahuoneentarkastaja Joakim af Ditmeriltä. Linna koostuu 900 m²:n kokoisesta puurakenteisesta päärakennuksesta ja yhdestä tuon ajan Ruotsin merkittävimmistä ja parhaiten säilyneistä puistoista. Arkkitehti oli Carl Wilhelm Carlberg, ja pääosa hänen alkuperäispiirustuksistaan on tallella Göteborgissa Röhssin museossa. Kaupunginarkkitehti C. W. Carlberg oli palannut pitkältä Euroopan-matkalta ja oli innostunut italialaisen Andrea Palladion (1508–1580) huviloista. Nuo pohjaltaan symmetriset rakennukset, joissa oli monumentaaliset julkisivut, rikkoivat renessanssin ja sitä edeltäneen barokin harmoniaoppia vastaan. Carlberg teki perusteellista työtä ja piirsi linnan, puiston ja palvelusväen rakennuksen sekä kasvihuoneen, orangerian ja lisäksi vielä koko sisustuksen, patsaat, tekstiilit, kaakeliuunit parkettien kuviointia ja kukkaruukkuja myöten. Linnan runko nousi 1784, ja 1796 söi Hallin perhe siellä ensimmäisen ateriansa, mutta vasta noin 1800 se oli täysin valmis. == Aiheesta muualla == * Gunnebo Slott och Trädgårdar * Nationalencyklopedin: Gunnebo slott * Mölndals stad: Gunnebo slott * Bebyggelseregistret: Gunnebo slott * GP: Klassiskt växthus återuppstår i Gunnebo Luokka:Mölndalin kunta Luokka:Länsi-Götanmaan läänin linnat
Hyötykuorma

Hyötykuorma tarkoittaa lentokoneen tai avaruusaluksen tai raketin suurinta mahdollista kuljetuskapasiteettia. Hyötykuorma voi tarkoittaa myös itse kuljetettavaa lastia. Se voi olla tavaraa, räjähdyspanoksia, tieteellistä välineistöä, ajoainetta tai polttoainetta. Kuljetukseen kuluvaa aluksen omaa ajo- tai polttoainetta ei lasketa hyötykuormaksi. ==Esimerkkejä== Esimerkkejä hyötykuormakapasiteeteista: *Antonov An-225: 250 000 kg *Saturn V: **Hyötykuorma matalalle Maan kiertoradalle 118 000 kg **Hyötykuorma Kuun kiertoradalle 47 000 kg *Avaruussukkula: ** Hyötykuorma matalalle Maan kiertoradalle 24 400 kg ** Hyötykuorma geosentriselle siirtoradalle 3 810 kg *Trident-ohjus: 2 800 kg == Katso myös == * Rakettiyhtälö Luokka:Avaruustekniikka fr:Charge utile ja:ペイロード ru:Грузоподъёмность